COMUNICAT DE L’AJUNTAMENT DE TARRAGONA

L’Ajuntament de Tarragona vol fer una sèrie d’aclariments respecte al nou escenari derivat de la situació de sequera a Catalunya:

- El govern de la Generalitat ha informat a l’Ajuntament de la nostra ciutat que no aixecarà les restriccions d’aigua potable a l’àrea metropolitana de Barcelona fins al proper divendres dia 17 de maig , per tant,  a dia d’avui continuen les restriccions que prohibeixen  regar jardins o omplir piscines. Això vol dir que l’aigua que s’ha transportat en vaixell de Tarragona a Barcelona no s’utilitza  per omplir piscines ni per tasques ornamentals. És fals que en aquests moments sigui per aquests usos.

- El Consorci d’Aigües de Tarragona (CAT) acordarà demà dijous  portar aigua del minitransvasament de l’Ebre amb vaixells cap a l’àrea metropolitana, cosa que implicarà que ja no s’extraurà aigua dels aqüífers del nostre terme municipal. Per aquest motiu, l’alcalde de Tarragona comunicarà oficialment a EMATSA que amb data 15 de maig  no s’ha d’extreure aigua  dels  aqüífers municipals dels nostre terme municipal per ser transportada amb vaixell cap al Port de Barcelona.

L’Ajuntament vol reiterar que els aqüífers municipals estan a disposició dels municipis del Camp de Tarragona que ho necessitin. Finalment, l’Ajuntament demana a l’ACA i a la Conselleria de Medi Ambient de la Generalitat, que malgrat que la nova situació és favorable, mantingui les restriccions pel que fa a l’ús d’aigua per activitats recreatives o ornamentals. 

Tarragona 14 de maig 2008